**KVADRĀTVIENĀDOJUMI**

**Skolēnam sasniedzamais rezultāts:**

**10. Iegūst priekšstatu par kvadrātvienādojumu atrisināšanas vēsturi.**

*Uzdevumu piemēri:*

10.1. Jau ~2000. – 1500. g. p.m.ē. senajā Ēģiptē, Babilonijā un Ķīnā to laiku “inženieri” saskārās ar problēmu: kā atrast figūras malas garumu, ja zināms tās laukums? Piemēram, kvadrāta gadījumā šo uzdevumu mūsdienu matemātikā apraksta vienādojums *x*2 = *S*, kur *x* – kvadrāta malas garums, bet *S* – zināmais kvadrāta laukums. Mums nesagādā nekādas grūtības atrisināt šo vienādojumu, taču tolaik matemātikā nepastāvēja ne skaitļi, ne vienādojumi, nedz arī matemātiskās operācijas tādā izpausmē, kā tos pazīstam mēs.

Tā laika matemātiķi ar šo problēmu tika galā, dažādām figūrām sastādot malu garumu un laukumu atbilstību tabulas un konkrētā uzdevuma atrisinājumu nolasot no tabulas. Iejūties arī tu seno matemātiķu lomā! Sastādi tabulu, kur *a* – kvadrāta malas garums, S –

kvadrāta laukums!



(*a* vietā ierakstot visus veselos skaitļus no 1 līdz 20).

Izmantojot izveidoto tabulu, noskaidro kvadrāta malas garumu, ja tā laukums ir 289!